Ведаючы мой інтарэс да Святланы Алексіевіч, аднойчы дачка прывезла газету. На першай старонцы быў змешчаны здымак знакамітай зямлячкі і яе выказванне: “Дай Бог, каб мы ацалелі ў гэтым рускім нацыяналізме”. А далей была сапраўдная траўля яе творчасці. Газета бесцырымонна ганьбіла і зневажала ўсё напісанае ёю. І ўсё ж такі зласліўцы падавіліся. Творы Святланы Алексіевіч ўдастоены сусветнай літаратурнай прэміі. Упершыню беларуска, ды яшчэ і жанчына, стала лаўрэаткай Нобелеўскай прэміі па літаратуры.